13 जमादिस्सानी सन 430 हिजरी क़मरी को मिस्र की राजधानी क़ाहेरा में इस्लामी जगत के विख्यात विद्वान, गणितज्ञ और भौतिकशास्त्री इब्ने हैसम का निधन हुआ। वे सन 354 हिजरी क़मरी में इराक़ के बसरा नगर में पैदा हुए थे। व्यापक प्रयासों और कठिन परिश्रम से वे कुशल गणितज्ञ बने। इसी प्रकार उन्होंने भौतिकशास्त्र चिकित्सा विज्ञान,दर्शनशास्त्र और खगोलशास्त्र आदि का भी व्यापक ज्ञान प्राप्त किया और फिर इन विषयों की शिक्षा दूसरों को दी। उन्होंने प्रकाश के बारे में गहन अध्य्यन किया और सराहनीय शोध कार्य किये। प्रकाश के बारे में अध्ययन के समय उन्होंने बड़ी कुशलता से यह पता लगाया कि प्रकाश और उसके प्रतिबिम्बन के कोणों में एक संपर्क है। इब्ने हैसम ने इसी प्रकार गणित के क्षेत्र में बहुत से नियम व सिद्धांत पेश किए । इब्ने हैसम ने माइक्रोस्कोप का भी आविष्कार किया। उनकी खोज से कैपलर और गैलीले जैसे खोजकार्ताओं ने भी लाभ उठाया।